PREDKLADACIA  SPRÁVA

	Po rozdelení Českej a Slovenskej Federatívnej  Republiky sa Slovenská republika stala vlastníkom jednej tretiny pohľadávok po bývalej Československej socialistickej republike a Českej a Slovenskej  Federatívnej Republike.

	V nadväznosti na podpísaný Dodatok č.1 k Dohode medzi vládami Slovenskej  republiky a Českej republiky o prevode vládnych pohľadávok voči zahraničiu do kompetencie Slovenskej republiky a Českej republiky a o zabezpečení vnútorného financovania poskytnutých vládnych úverov zo dňa 7. apríla 1993”, “Protokol medzi Ministerstvom financií Slovenskej republiky a Ministerstvom financií Českej republiky o ďalšom postupe pri vysporiadaní pohľadávok a záväzkov Slovenskej republiky a Českej republiky voči zahraničiu” zo dňa 1. februára 1999, v znení Dodatku č. 1 k tomuto Protokolu zo dňa 19. 2. 2001, v znení Dodatku č. 2 k tomuto Protokolu zo dňa 16. mája 2002 a “Zásad vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí”, ktoré boli schválené uznesením vlády Slovenskej republiky č. 519 zo dňa 6. 7. 2000, Ministerstvo financií Slovenskej republiky predkladá vláde Slovenskej republiky na prerokovanie materiál ”Návrh na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike”.

              Ministerstvo financií Slovenskej republiky odporúča vláde Slovenskej republiky schváliť materiál “Návrh na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike” za účelom vysporiadania pohľadávky Slovenskej republiky  voči Alžírskej demokratickej a ľudovej republike po splatnosti, vedenej na tzv. tovarovom účte (Compte Special), formou finančnej operácie na základe medzivládnej dohody a následného zabezpečenia príjmov do štátnych finančných aktív Slovenskej republiky z vysporiadania pohľadávok Slovenskej republiky v zahraničí. 

	V nadväznosti na Metodický pokyn na prípravu a predkladanie materiálov na rokovanie vlády Slovenskej republiky možno konštatovať, že predkladaný materiál nemá finančný, ekonomický, enviromentálny vplyv a ani vplyv na zamestnanosť  a na rokovanie vlády Slo- venskej republiky sa predkladá bez rozporov.